**Písomná informácia pre používateľa**

**SEPTOFORT 2 mg**

**tvrdé pastilky**

chlórhexidíniumdiglukonát

**Pozorne si prečítajte** **celú písomnú informáciu predtým, ako začnete užívať tento liek, pretože obsahuje pre vás dôležité informácie~~.~~**

Vždy užívajte tento liek presne tak, ako je to uvedené v tejto písomnej informácii alebo ako vám povedal váš lekár, lekárnik alebo zdravotná sestra.

1. Túto písomnú informáciu si uschovajte. Možno bude potrebné, aby ste si ju znovu prečítali.
2. Ak potrebujete ďalšie informácie alebo radu, obráťte sa na svojho lekárnika.

- Ak sa u vás vyskytne akýkoľvek vedľajší účinok, obráťte sa na lekára, lekárnika alebo zdravotnú sestru. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Pozri časť 4.

1. Ak sa do 3 dní nebudete cítiť lepšie, alebo sa budete cítiť horšie, musíte sa obrátiť na lekára.

**V tejto písomnej informácii sa dozviete**:

1. Čo je Septofort a na čo sa používa

2. Čo potrebujete vedieť predtým, ako užijete Septofort

3. Ako užívať Septofort

4. Možné vedľajšie účinky

5. Ako uchovávať Septofort

6. Obsah balenia a ďalšie informácie

**1. Čo je SEPTOFORT 2 mg a na čo sa používa**

Septofort 2 mg sú pastilky s príchuťou mäty na dezinfekciu ústnej dutiny a hltana. Liek neobsahuje cukor a je vhodný pre diabetikov.

Septofort je určený na prevenciu a lokálnu liečbu infekcií ústnej dutiny a horných dýchacích ciest (afty, zápaly ďasien, jazyka, nosohltana, stavy po operáciách v dutine ústnej alebo v hltane, po extrakciách

zubov, erózie sliznice ústnej dutiny rôzneho pôvodu a pod). Liek môžu používať dospelí, dospievajúci a deti od 5 rokov. Antibakteriálny účinok trvá 8-12 hodín.

Ak sa do 3 dní nebudete cítiť lepšie, alebo sa budete cítiť horšie, musíte sa obrátiť na lekára.

**2. Čo potrebujete vedieť predtým, ako užijete SEPTOFORT 2 mg**

.**Neužívajte Septofort**

1. ak ste alergický na chlórhexidín, sorbitol, aspartam alebo na ktorúkoľvek z ďalších zložiek tohto lieku (uvedených v časti 6).
2. ak máte fenylketonúriu (zriedkavé dedičné ochorenie, pri ktorom organizmus nedokáže spracovať aminokyselinu fenylalanín),
3. nepodávajte deťom do 5 rokov.

**Upozornenia a opatrenia**

Predtým, ako začnete užívať Septofort, obráťte sa na svojho lekára alebo lekárnika.

Tehotné a dojčiace ženy môžu liek užívať iba so súhlasom lekára.

Účinky chlórhexidínu a látok obsiahnutých v zubných pastách sa môžu navzájom rušiť, preto je

potrebné používať zubné pasty a Septofort 2 mg s patričným časovým odstupom.

O vhodnosti súčasného užívania lieku Septofort 2 mg s inými liekmi sa poraďte s lekárom.

Pokiaľ sa do 3 dní nepozoruje výrazné zlepšenie alebo dokonca dôjde k zhoršeniu stavu, vyhľadajte

lekára.

**Deti a dospievajúci**

Liek nie je určený deťom do 5 rokov kvôli riziku vdýchnutia pastilky.

U detí s horúčkou sa vždy poraďte s lekárom už na začiatku ťažkostí.

**Tehotenstvo, dojčenie a plodnosť**

Tehotné a dojčiace ženy môžu liek užívať iba so súhlasom lekára.

**Vedenie vozidiel a obsluha strojov**

Tento liek nemá žiadny vplyv na vedenie vozidiel a obsluhu strojov.

**Septofort obsahuje aspartam**

Aspartam je zdrojom fenylalanínu. Môže byť škodlivý, ak máte fenylketonúriu, zriedkavú genetickú poruchu, pri ktorej sa hromadí látka fenylalanín, pretože telo ju nevie správne odstrániť.

**Septofort obsahuje sorbitol**

Ak vám váš lekár povedal, že neznášate niektoré cukry, kontaktujte svojho lekára pred užitím tohto lieku.

**3. Ako užívať SEPTOFORT 2 mg**

Vždy užívajte tento liek presne tak, ako je to uvedené v tejto informácii alebo ako vám povedal váš lekár, lekárnik alebo zdravotná sestra*.* Ak si nie ste niečím istý, overte si to u svojho lekára, lekárnika alebo zdravotnej sestry*.*

V prípade, že lekár neurčí ináč, dospelí užívajú 3x denne 1 pastilku po jedle. Pastilky sa nechajú

voľne rozplynúť v ústach.

**Použitie u detí a dospievajúcich**

Deťom od 5 do 12 rokov sa podáva 2x denne 1/2 až 1 pastilka.

Deťom od 12 rokov a dospievajúcim sa podáva 3x denne jedna pastilka.

Po použití pastilky sa nesmie jesť a piť asi 1 až 2 hodiny. Rovnako ako jedlo, tak aj zubná pasta, môže rušiť účinok lieku, preto medzi použitím pastilky a čistením zubov musí uplynúť najmenej 1/2 hodiny.

Príznaky zápalu sa zmiernia a vymiznú spravidla počas niekoľkých dní, napriek tomu je potrebné v

používaní pastiliek pokračovať 2-3 dni, aby sa predišlo recidívam.

**Ak užijete viac Septofortu, ako máte**

Pri predávkovaní alebo náhodnom užití lieku dieťaťom vyhľadajte lekára.

**Ak zabudnete užiť Septofort**

Neužívajte dvojnásobnú dávku, aby ste nahradili vynechanú dávku.

Ak máte ďalšie otázky týkajúce sa použitia tohto lieku, opýtajte sa svojho lekára alebo lekárnika.

**4. Možné vedľajšie účinky**

Tak ako všetky lieky, aj tento liek môže spôsobovať vedľajšie účinky, hoci sa neprejavia u každého.

Po dlhšom užívaní lieku sa môže vyskytnúť prechodné žltohnedé sfarbenie zubov a jazyka, dočasná

porucha chuti a pálenie jazyka, ktoré po ukončení liečby vymiznú.

U osôb alergických na sorbitol môže liek vyvolať hnačku, ktorá po ukončení liečby vymizne.

Pri výskyte vedľajších účinkov alebo iných neobvyklých reakcií, prerušte užívanie lieku a poraďte sa s lekárom.

Precitlivenosť sa môže prejaviť náhle vzniknutým opuchom tváre, poruchou dýchania, vyrážkou a

svrbením kože. V tomto prípade okamžite prerušte užívanie lieku a vyhľadajte lekára.

**Hlásenie vedľajších účinkov**

Ak sa u vás vyskytne akýkoľvek vedľajší účinok, obráťte sa na svojho lekára alebo lekárnika. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Vedľajšie účinky môžete hlásiť aj priamo na národné centrum hlásenia uvedené v [prílohe V](http://www.ema.europa.eu/docs/en_GB/document_library/Template_or_form/2013/03/WC500139752.doc). Hlásením vedľajších účinkov môžete prispieť k získaniu ďalších informácií o bezpečnosti tohto lieku.

**5. Ako uchovávať SEPTOFORT 2 mg**

Tento liek uchovávajte mimo dohľadu a dosahu detí.

Uchovávajte pri teplote neprevyšujúcej 25 ºC na suchom mieste, chráňte pred svetlom a vlhkom.

Nepoužívajte tento liek po dátume exspirácie, ktorý je uvedený na škatuľke po EXP.

Dátum exspirácie sa vzťahuje na posledný deň v danom mesiaci.

Nelikvidujte lieky odpadovou vodou alebo domovým odpadom. Nepoužitý liek vráťte do lekárne. Tieto opatrenia pomôžu chrániť životné prostredie.

**6. Obsah balenia a ďalšie informácie**

**Čo Septofort obsahuje**

- Liečivo je chlórhexidíniumdiglukonát 2 mg v 1 pastilke.

- Ďalšie zložky sú sorbitol, aróma mäty piepornej, aspartam, stearan horečnatý, MF mätová zelená P-WS E-141, kukuričný škrob.

**Ako vyzerá Septofort a obsah balenia**

Septofort 2 mg sú svetlozelené, okrúhle pastilky charakteristickej mätovej vône a chladivej, mätovej, mierne sladkej chuti.

**Držiteľ rozhodnutia o registrácii a výrobca**

WALMARK, a.s.

Oldřichovice 44

739 61 Třinec

Česká republika

**Táto písomná informácia bola naposledy aktualizovaná v júni 2019.**